
eek 
tuwu muni, meokomo napasa'a nunu bangke, ndjo’umo ri lipu ntau tu’anja. Kadje- 
lanja ri sambali bente, bare’e nadonge oni ntau, mondji-ndji wo’u si’a mompedo- 
ngeka tau, bare’e. Nadikamo wata nunu ri sambali bente, se’i tontji ma’i mangkoni 
wuanja. Mesuamo ri boboka, mepone ri banua, soamo, djamo tua’inja pintja ri rajanja, 
we'a kodi. A, nato’o, moliumo kodjo raja mpapaku pai neneku, bare’emo ntano napo- 
djo jaku. Natima ntua’inja kura bangke, napokau moapu. Nato'o: A, ne'e ntjetu, 
ne emo da kura bangke. Natima saogu anu bare’e bangke gaga: A, ne’e ntjetu. 
Salumbumo kura napombesawani: ne'e ntjetu, ne’e ntjetu. Masae-sae natima kura 
ewa timboju ogunja; ntje'e ndapopoapu da nakoni banganinja. 
Mabali rajanja, bare'emo bangke pangkoninja. Ungka ri ria napaunda, 
manana mangkoni djamo tesa’iru nakoni be sako pura. Ro se’i, nato’oka tua’inja: 
Jalikaku rengkoku: salana papitu, siga papitu, badju papitu; pura-pura napore- 
ngko. Nato'oka tua’inja: Jaku se’'i da ngkumalai, se’i neneku pai papaku mompa- 
laika jaku, siko ntano i ré’imo. Mesono tua’inja: A, jakuda melulu. Ane bare’e 
napakarau tau tua, iomo! pelulu. Natima kampu wujawa bangke da napeari 
ntau samba'a, napokautua’inja: Pewuntjamo iretu. Natutui, naparikosika mbadju, 
malaimo, nunu bangke napetaka, napoguma, nataka nakeni mpalai. 
Palainja setu, mewalilimo papanja pai nenenja ungka ri nawu. Djelamo ri 
banuanja, nakitamo anangkodi nadika bemo lau, nato’o: A, malaimo ntano, sa- 
ngaja-ngaja nakeni ntukakanja tuwu muni. 
Meruntjupaka potundanja, mokalemo tanta’inja, mosawera, tudumo lai tana ka- 
le ntanta’inja, bare'emo tapeoko, sako manu bare’emo mototoro’o, ue bemo moili, 
kajuku bemo manawu, metaka ndeki tuwanja, ngoju bemo mewui, tau mômbo bemo 
mangkoni modjamâ, napompalika ntau bentenja. 
Pelindja ntau santua’i pane, nunu bangke nakeni-keni, se’imo tontji me- 
lulu: alo, wakia, pune, puti’a, pa-pa. Masae-sae pelindjanja, nadonge kakere 
ngkadju, tau mongkambari pangale. Simpotomu narata, napoeheka — A, me’onto 
sarai jaku, nepa dakupoliu — Io, siko se’i ungka rimbe’i? — Jaku bemo napokono 
mpapaku pai neneku; djamo natadji-tadji. — A, jaku samba’a junumu, jaku wo’u 
natadji mpapaku pai neneku. — A, bare’'e kusale, ane da rajamu, ma’i da ntapalai, 
boi ngkusuru — Bare'e kana, ndjo’umo kita. 
Melindja-lindjamo sisi’a radua pai i Mongkambari Pangale, maka dja kadju 
mpangale namama-mama wungka eo. Melindja-lindjamo, anu katatogonja na- 
sambunika, bare'e maintjani i Mongkambari Pangale. Mesono i Mongkambari 
Pangale: siko bale, da riunja, jaku dja napere-pere nunu, naigi-igi nggumamu 
madungka. Tônja melindja, nadonge oni ntau mowinti-winti buju, natitimpalu, 
ndjo’u madungka nawinti mbitinja, djela ri saogu, madungka. Naseko wo’u: A, pe'onto 
da kupoliu — A, komi pe'onto riunja, ndjo’u rimbe’i? — Kami dja melindja-lindja, dja. 
mo natadji mpapa pai nene mami napalaika — Jaku samba’a wo’u junumu, maka jaku 
wo’u natadji ntau tu’aku — Io kana! pelulu — Melulu wo’u i Mawinti Buju, tatogomo 
sia, kâoponja be mara. Malaimo wo’u, nadonge kase-se, tau montompo-ntompo 
